મુંબઈઃ બોલિવૂડના જાણીતા અભિનેતા ઇરફાન ખાને તેની અતિ દુર્લભ બીમારીનો સોશિયલ મીડિયા પર ખુલાસો કર્યો છે. નેશનલ એવોર્ડ વિજેતા ઇરફાન ખાન ન્યૂરો એનડોક્રાઇમ ટ્યૂમરનો શિકાર છે. ઈરફાને તેની આ બીમારી વિશે ટ્વિટર પર ખુલાસો કરતા લખ્યું છે કે, ‘જીવનમાં અચાનક કંઈક એવું બને છે કે જે તમને આગળ લાવીને મૂકી દે છે. મારા છેલ્લા કેટલાક દિવસ આ રીતે જ પસાર થઈ રહ્યા છે. મને ન્યૂરો ઇન્ડોક્રાઇન ટ્યૂમર નામની બીમારી છે, પરંતુ મારી આસપાસ રહેતા લોકોનો પ્રેમ અને તાકાતે મારામાં આશા જન્માવી છે.’